ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጅማ፡ ንውድብ ጃዋር ዝኸልከለ ምምሕዳር፤ ንኣብዪ ኣሕመድ ዝድግፍ ሰላማዊ ሰልፊ ጸዊዑ 12 ለካቲት 2020 ምንጪ ስእሊ, Jimma City admn Comm ትማሊ ለካቲት 3 2012 ዓ.ም [ብኣቆጻጽራ ግእዝ] ኣብ ከተማታት ጅማን ኣጋሮን ቀዳማይ ሚኒስተር ኣብዪ ኣሕመድ ዝድግፍ ሰላማዊ ሰልፊ ዝተኻየደ እንትኸውን፤ ፌዴራሊስ ኮንግረስ ኦሮሞ [ኦፌኮ] ህዝብዊ መድረኽ ከየሳልጥ ተኸልኪሉ። ኣብቲ ብኣሸሓት ከምዝተሳትፍሉ ዝግለጽ ሰላማዊ ሰልፊ፡ ህዝቢ ንቀዳማይ ሚኒስተር ኣብዪ ኣሕመድ ንምድጋፍ ከምዝወጽአ ቢቢሲ ዘዘራረቦም ተሳተፍቲ ይዛረቡ። እቲ ሰልፊ ዝተኻየደ ግን፡ ኦፌኮ ኣብዚ ተመሳሳሊ መዓልቲ ምስ ኣባላቱን ደገፍቱን ኮይኑ ምስ ህዝቢ ናይ ምፍላጥ መድረኽ ከምዝዳሉ ምስተሰምዐ እዩ። ጃዋር መሐመድ፡ "ኣባላት ፈጻሚት ኢህወዴግ፡ እቲ ውህደት ዝድግፍዎ ስለዝሰግኡ እዩ" "ህወሓት ምስ ናይ ቀደም ብጾቱ ዝጀመሮ ንርእሱ ክኢሉ ይወድእ" ጃዋር መሓመድ "ሓለውተይ ምሳይ ክጸንሑ እዮም" ጀዋር መሓመድ ሓላፊ ጨንፈር ቤት ጽሕፈት ጅማ፡ ሰልፊ [ውድብ] ኦፌኮ አቶ ዑመር ጣሂር፡ ውድቦም ኣብ ከተማ ጅማ ኣብ ስታድዮም ከካይዶ ዝሓሰበ ናይ ሌላ ህዝባዊ መድረኽ ከየሳልጥ ከምዝተኸልከለ ተዛሪቡ። እዚ ህዝባዊ መድረኽ ምስ ተኸልከለ ግን፡ ኣብ ከክንድኡ መናእሰይን ምምሕዳርን ከተማ ጅማ ብሓባር ንኣብዪ ኣሕመድ ናይ ድጋፍ ሰላማዊ ሰልፊ ጸዊዖም። ናይቲ ሰልፊ ኣተሓባባሪ፡ ሓላፊ ሊግ መናእሰይ ጅማ፡ ድማሙ ንጋቱ፡ " እቲ ለውጢ ክቕጽል ኣለዎ። ህዝቢ ኦሮሞ ክከፋፈል የብሉን። ኣብዪ ኾነ ካልኦት ሓለፍቲ ድማ ክጽረፉ የብሎምን፤ ክኽበሩ ኣለዎም" ክብል ኣብሪሁ። እቲ ሰልፊ ንኽካየድ መበገሲ ዝኾነ፡ ኣብዚ እዋን ብፍላይ ብህዝቢ ኦሮሞ ዓብዪ ተቐባልነት ዘለዎን ኣባል ኦፌኮ ጃዋር መሓመድ፡ ኣብ ገለ ህዝባዊ መድረኻት ንቀዳማይ ሚኒስተር ኣብዪ ከነኣእስ ተራእዩ ብዝብል ከምዝኾ ድማሙ ይዛረብ። ኣብቲ ሰልፊ ዘይተሳተፈ መንእሰይ ኣሕመድ ኣባ መጫ፡ ነቲ ዝተኻየደ ሰልፊ ብምድጋፍ፡ መስዋእቲ ተኸፊሉሉ ዝበሎ ቃልሲ ናብ ሽትኡ ንክበጽሕ፡ ድሌት መናእሰይ ጅማ ከምዝኾነ እዩ ዝዛረብ። ምንጪ ስእሊ, OFC/Facebook መግለጺ ስእሊ, ኣርማ ኦፌኮ "ጃዋር ኣብነትና እዩ" ዝበል መንእሰይ ኣሕመድ፡ ናብ ኦፌኮ ምስተሓወሰ ዝዛረቦ ዘሎ ብዝበሎ ሕጉስ ከምዘይኮነ ይዛረብ። ኣብ ክሊ ፖሊሲን ሓሳብን መሰረት ዝገበረ ክትዕን ልዝብን 'ምበር ኢድ ምውጥዋጥ ኣየርብሓናን እዩ ዝብል። እንተኾነ እቲ ኣብ ጅማ ዝተኻየደ ሰለማዊ ሰልፊ፡ መንግስቲ ኣበል ከፊሉ ከምዘሰናደኦ ኣብ ማሕበራዊ ሚድያ ክዝረብ ውዒሉ። ድማሙ ግን ነቲ ዝበሃል ኣይቕበሎን። "ኣይኮነንዶ ኣበል ክኸፍል፡ ካናቴራታትን ጭርሖን ንምሕታም'ኳ መንግስቲ ዘውጸአ ጥር ትብል ገንዘብ የላን" ይብል። ህዝባዊ መድረኽ ኦፌኮ ንምንታይ ተኸልኪሉ?
